Αν με είχατε πετύχει μόλις αποφοίτησα, στις αίθουσες του Καπιτωλίου του Βερμόντ,
όπου ήμουν μια εκπαιδευόμενη λομπίστρια και με ρωτούσατε τι θα έκανα στη ζωή μου,
θα σας έλεγα ότι μόλις πήρα
το Πιστοποιητικό Γλωσσομάθειας της Κινεζικής γλώσσας
και θα πήγαινα να σπουδάσω δίκαιο στο Πεκίνο
και θα βελτίωνα τις σχέσεις ΗΠΑ-Κίνας μέσω άνωθεν πολιτικών αλλαγών
και μεταρρυθμίσεων του δικαστικού συστήματος.
(Γέλια)
(Χειροκρότημα)
Είχα ένα σχέδιο, και ποτέ δεν σκέφτηκα ότι θα έχει σχέση με το μπάντζο.
Δεν φανταζόμουν τον τεράστιο αντίκτυπο που θα είχε σε μένα μια νύχτα,
όταν ήμουν σε ένα πάρτι και άκουσα έναν ήχο να βγαίνει από ένα πικάπ
στη γωνία ενός δωματίου.
Και ήταν ο Ντοκ Γουάτσον που τραγουδούσε κι έπαιζε το «Shady Grove».
♫ Shady Grove, μικρή μου αγάπη, Shady Grove, αγάπη μου ♫
♫ Shady Grove, μικρή μου αγάπη Πηγαίνοντας πίσω στο Χάρλαν ♫
Ο ήχος ήταν τόσο όμορφος, ο ήχος της φωνής του Ντοκ
και ο κυματιστός ήχος του μπάντζο.
Και αφού έμεινα εντελώς παθιασμένη
με τον τεράστιο πλούτο και ιστορία του κινεζικού πολιτισμού,
ήταν σαν μια ολοκληρωτική ανακούφιση να ακούσω κάτι τόσο αληθινά αμερικανικό
και τόσο πραγματικά φοβερό.
Ήξερα ότι έπρεπε να πάρω ένα μπάντζο μαζί μου στην Κίνα.
Έτσι, πριν πάω στη Νομική στην Κίνα, αγόρασα ένα μπάντζο,
το έβαλα στο μικρό κόκκινο φορτηγό μου,
και ταξίδεψα νότια μέσα απ' τα Απαλάχια Όρη
έμαθα πολλά παλιά αμερικανικά τραγούδια, και κατέληξα στο Κεντάκι
στο Διεθνές Συνέδριο του Συλλόγου Μουσικής Μπλούγκρας.
Καθόμουν σε έναν διάδρομο μια νύχτα και δύο κορίτσια με πλησίασαν.
Και είπαν: «Γεια, θέλεις να παίξουμε;» Και είπα: «Αμέ».
Έτσι πήρα το μπάντζο μου και νευρικά έπαιξα τέσσερα τραγούδια που ξέραμε.
Με πλησίασε ένας εκπρόσωπος δισκογραφικής και με κάλεσε στο Νάσβιλ τουΤενεσί,
για να κάνω έναν δίσκο.
(Γέλια)
Έχουν περάσει οκτώ χρόνια, και μπορώ να σας πω
ότι δεν πήγα στην Κίνα για να γίνω δικηγόρος.
Στην πραγματικότητα, πήγα στο Νάσβιλ. Μετά από λίγους μήνες έγραφα τραγούδια.
Το πρώτο τραγούδι που έγραψα ήταν στα Αγγλικά
και το δεύτερο ήταν στα Κινέζικα.
(Μουσική)
[Κινέζικα]
Έξω από την πόρτα σου ο κόσμος περιμένει. Μέσα στην καρδιά σου μια φωνή καλεί.
Οι τέσσερις γωνιές του κόσμου βλέπουν, οπότε ταξίδεψε κόρη, ταξίδεψε.
Πήγαινε και πιάστο, κορίτσι.
(Χειροκρότημα)
Πέρασαν πραγματικά οκτώ χρόνια από εκείνη τη μοιραία νύχτα στο Κεντάκι.
Έχω παίξει σε χιλιάδες συναυλίες.
Έχω συνεργαστεί με πολλούς απίστευτους εμπνευσμένους μουσικούς από όλο τον κόσμο.
Βλέπω τη δύναμη της μουσικής να ενώνει πολιτισμούς.
Το βλέπω όταν στέκομαι στη σκηνή σε ένα φεστιβάλ στην ανατολική Βιρτζίνια.
Κοιτάζω τις αμέτρητες καρέκλες στο γκαζόν και ρίχνω ένα τραγούδι στα Κινέζικα.
[Κινέζικα]
Τα μάτια όλων απλά ανοίγουν διάπλατα, σαν να πετάγονται απ' τα κεφάλια τους.
Σκέφτονται: «Τι κάνει αυτό το κορίτσι;».
Τότε με πλησιάζουν μετά την παράσταση και όλοι έχουν μια ιστορία.
Όλοι έρχονται και λένε:
«Ξέρεις, η κότα του σκύλου της νταντάς της αδερφής της θείας μου πήγε στην Κίνα
και υιοθέτησε ένα κορίτσι».
Όλοι έχουν μια ιστορία. Είναι απλά απίστευτο.
Και μετά πάω στην Κίνα,
στέκομαι σε μια σκηνή σε ένα πανεπιστήμιο
και ρίχνω ένα τραγούδι στα Κινέζικα
και όλοι τραγουδούν μαζί και βρυχώνται με απόλαυση
στο κορίτσι με τα μαλλιά και το όργανο, που τραγουδά τη μουσική τους.
Και βλέπω, κυρίως, τη δύναμη της μουσικής να συνδέει καρδιές.
Όπως την εποχή που ήμουν στην επαρχία Σετσουάν
και τραγουδούσα για παιδιά σε σχολεία μετεγκατάστασης στη σεισμική ζώνη.
Και ένα μικρό κορίτσι με πλησιάζει.
[Κινέζικα]
«Μεγάλη αδελφή Γουόνγκ».
Γουάσμπερν και Γουόνγκ είναι το ίδιο πράγμα.
(Γέλια)
«Μεγάλη αδελφή Γουόνγκ, να σου τραγουδήσω ένα τραγούδι
που η μαμά μου μού τραγουδούσε πριν την καταπιεί ο σεισμός;»
Και κάθισα. Κάθισε στην αγκαλιά μου. Ξεκίνησε να τραγουδάει το τραγούδι της.
Η ζεστασιά του σώματός της, τα δάκρυα που κυλούσαν στα ρόδινα μάγουλά της,
άρχισα να κλαίω, το φως που έλαμψε στα μάτια της
ήταν ένα μέρος που θα μπορούσα να μείνω για πάντα.
Εκείνη τη στιγμή, δεν ήμασταν ούτε Αμερικανοί, ούτε Κινέζοι,
αλλά ήμασταν απλώς θνητοί που κάθονται μαζί στο φως που μας κρατά εδώ.
Θέλω να σταθώ σε αυτό το φως μαζί σας και με όλους.
Και ξέρω ότι οι σχέσεις ΗΠΑ-Κίνας δεν χρειάζονται άλλον έναν δικηγόρο.
Σας ευχαριστώ.
(Χειροκρότημα)